Ayam goreng (Nusantara)

**Ayam goreng** () merupakan sebuah hidangan ayam yang digoreng celur dalam minyak kelapa atau sebagainya. Fahaman ayam goreng dengan *[[Ayam goreng|fried chicken]]* di barat tidak sama kerana bahan yang digunakan adalah berbeza. Berbeza daripada *fried chicken* Selatan Amerika Syarikat, jenis Asia Tenggara ini tidak disaluti bater atau pun tepung, dan lebih menggunakan rempah ratus.

Pada tahun 2024, TasteAtlas meletakkan ayam goreng sebagai salah satu hidangan ayam goreng terbaik dan hidangan ayam tradisional terbaik di dunia.

## Pemerapan dan rempah

Campuran rempah berbeza mengikut tempat, tetapi ia mungkin mengandungi campuran bawang merah, bawang putih, daun salam, kunyit, serai, air asam jawa, buah keras, lengkuas, garam dan gula. Bahagian-bahagian ayam diperap dalam bahan rempahan buat seketika sebelum digoreng, supaya rempah diserap jauh ke dalam daging. Daging ayam juga mungkin dipanaskan untuk membantu rempah diserap. Selalunya dalam masakan Indonesia, ayam goreng telah pun separuh masak dengan kunyit. Dalam Jawa, proses ini dipanggil *ungkep*.

Ayam kemudian digoreng celur dalam minyak panas, selalunya minyak kelapa sawit atau minyak kelapa. Digoreng sehingga kuning keemasan. Varian yang lain seperti *ayam goreng kremes* menggoreng adunan tadi dengan tepung untuk menghasilkan serbuk rangup. Dalam resipi lain, serbuk ini dihasilkan dengan halia, lengkuas goreng, atau pun serondeng .

Ayam goreng selalunya dihidangkan dengan nasi, sambal belacan atau *sambal kicap* (cili potong dan bawang merah dengan kicap manis) sebagai pencecah dan potongan timun dan tomato sebagai ulam. Tempe dan tauhu boleh disertai sebagai tambahan.

## Jenis-jenis

Ada banyak aneka ayam goreng, antara yang dikenali ramai ialah:

* Ayam goreng lengkuas juga dinamakan *hayam goreng Bandung*: Ayam goreng masakan Bandung Sunda.
* Ayam goreng Padang: ada pelbagai jenis ayam goreng Padang. Yang paling popular adalah hampir sama dengan ayam goreng lengkuas.
* Ayam pop: ayam goreng Padang tanpa kulit, dihidangkan dengan sambal.
* Ayam goreng *balado*: ayam goreng masakan Padang atau Minang, jarang dikenali sebagai ayam goreng berlada. Ayam goreng disaluti dengan sambal balado.
* Ayam goreng ''lado ijo'': sejenis *ayam goreng balado* dimasak dengan menggunakan cili hijau.
* Ayam goreng Jakarta: ayam goreng Jakarta.
* Ayam goreng Kalasan: ayam goreng Jawa berasal dari kampung Kalasan, Yogyakarta.
* Ayam goreng *kremes*: ayam goreng Jawa dengan *kremes*, yakni serbuk rangup.
* Ayam goreng *serundeng*: ayam goreng Jawa dengan *[[Serunding|serondeng]]*.
* *Pecel ayam*: ayam goreng Jawa Timur dengan *[[sambal]]*.
* Ayam goreng penyet: dipanggil *penyet* kerana ayam goreng ditumbuk dengan lesung untuk diadunkan dengan sambal.
* Ayam goreng berempah: ayam goreng Melayu, digoreng sehingga kuning keperangan bersertakan serbuk tepung yang digoreng rangup.
* Ayam goreng kunyit: ayam goreng Melayu yang didadu digoreng dengan kunyit.
* Ayam goreng halia: ayam goreng Melayu dengan rempah ratus seperti jintan, ketumbar dan halia, digoreng sehingga perang.

Ayam goreng juga merangkumi ayam goreng asing seperti *[[Ayam goreng|fried chicken]]*. Ayam goreng Amerika Syarikat dikenali sebagai ayam goreng tepung. Ayam goreng ini dapat dijumpai di kedai McDonald's di Malaysia.


Fail:Ayam bumbu Aie Badarun.JPG|*Ayam bumbu*, ayam goreng Minang dari restoran Aie Badarun, Tanah Datar.
Fail:Ayam goreng lado hijau.JPG|*Ayam goreng lado ijo*, ayam goreng Minang dengan cili hijau
Fail:Javanese fried chicken.JPG|Ayam goreng Jawa
Fail:Ayam goreng Kalasan (ayam kampung) Ayam Goreng Prambanan Bali.JPG|*Ayam goreng* dihidang dengan sambal belacan
Fail:Ayam goreng kalasan.JPG|*Ayam goreng Kalasan*


## Lihat juga

* Ayam
* Ikan bakar
* Serunding

## Rujukan


## Pautan luar